**Ministru kabineta noteikumu projekta   
“Valsts ieņēmumu dienesta maksas pakalpojumu cenrādis” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | *Euro* ieviešanas kārtības likuma 30.panta pirmā daļa, Ministru kabineta 2012.gada 27.jūnija rīkojuma Nr.282 “Par “Koncepciju par normatīvo aktu sakārtošanu saistībā ar eiro ieviešanu Latvijā”” 1.1.2. un 7.1.apakšpunkts, 3.pielikuma 704.punkts, Ministru kabineta 2013.gada 22.janvāra protokollēmuma (prot. Nr.5, 26.§, TA-110) 3.punkts |
| 2. | Pašreizējā situācija un problēmas | Šobrīd Ministru kabineta 2006.gada 31.janvāra noteikumu Nr.82 “Valsts ieņēmumu dienesta maksas pakalpojumu cenrādis” pielikumā ir minēts saīsinājums “Ls”.  Deklarācijas par Valda Dombrovska vadītā Ministru kabineta iecerēto darbību II sadaļā ir noteikts, ka Latvija plāno iekļauties eiro zonā 2014.gadā. Ņemot vērā, ka pēc iestāšanās eiro zonā likumīgais maksāšanas līdzeklis būs nevis lats, bet *euro*, ir nepieciešams nodrošināt tiesību aktu pielāgošanu *euro* ieviešanai Latvijā.  Sakarā ar to, ka grozījumu apjoms Ministru kabineta 2006.gada 31.janvāra noteikumos Nr.82 “Valsts ieņēmumu dienesta maksas pakalpojumu cenrādis” pārsniedz pusi no spēkā esošo noteikumu normu apjoma, normatīvā akta projekts sagatavots jaunā redakcijā. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Projekta mērķis ir ar 2014.gada 1.janvāri Ministru kabineta 2006.gada 31.janvāra noteikumos Nr.82 “Valsts ieņēmumu dienesta maksas pakalpojumu cenrādis” aizstāt latus ar *euro*.  Grozītās tiesību normas *euro* valūtā nav personām nelabvēlīgākas par sākotnējo tiesību normu latos, izņemot noteikumu projekta pielikuma 1.1. apakšpunktu, un nerada vērā ņemamu negatīvu ietekmi uz valsts budžetu. |
| 5. | Projekta izstrādē iesaistītās institūcijas | Nav |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Ministru kabineta noteikumu tiesiskais regulējums attiecināms uz:   1. personām, kuras saņēmušas vietējās muitošanas atļaujas, kas dod tiesības uzlikt muitas nodrošinājumu bez muitas amatpersonas klātbūtnes, pamatojoties uz Ministru kabineta 2005.gada 18.oktobra noteikumiem Nr.775 “Noteikumi par muitas nodrošinājumu”; 2. apkalpojošiem dienestiem, kuri veic kases aparātu, kases sistēmu, specializēto ierīču un iekārtu apkalpošanu un plombē kases aparātus, kases sistēmas, specializētās ierīces un iekārtas saskaņā ar Ministru kabineta 2007.gada 2.maija noteikumiem Nr.282 “Nodokļu un citu maksājumu reģistrēšanas elektronisko ierīču un iekārtu lietošanas kārtība”; 3. akcīzes preču noliktavu turētājiem, kam licencē deklarēts attiecīgais darbības veids – naftas produktu iezīmēšana (marķēšana) – un kas iezīmētos (marķētos) naftas produktus realizē lietotājiem. Akcīzes preču noliktavu turētājiem pirms produktu realizācijas lietotājiem saskaņā ar Ministru kabineta 2007.gada 31.jūlija noteikumiem Nr.525 “Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa” jāsaņem dokuments par to atbilstību normatīvo aktu prasībām. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav |
| 3. | Tiesiskā regulējuma finansiālā ietekme | Valsts ieņēmumu dienestam, izstrādājot Ministru kabineta noteikumu projektu “Valsts ieņēmumu dienesta maksas pakalpojumu cenrādis” atbilstoši *Euro* ieviešanas kārtības likuma 6.pantam, noapaļošanas rezultātā radīsies nebūtiskas izmaksas, t.i., aptuveni Ls 30 gadā, kas tiks nodrošinātas piešķirtā budžeta līdzekļu ietvaros. |
| 4. | Tiesiskā regulējuma nefinansiālā ietekme | Nav |
| 5. | Administratīvās procedūras raksturojums | Nav |
| 6. | Administratīvo izmaksu monetārs novērtējums | Nav |
| 7. | Cita informācija | Nav |

Anotācijas III, IV, V, VI un VII sadaļa – projekts šīs jomas neskar.

Ministru prezidents                                                             V.Dombrovskis

Finanšu ministrs                                                                 A.Vilks

23.08.2013 16:02

502

K.Vīksne

67090295, [Kristaps.Viksne@vid.gov.lv](mailto:Kristaps.Viksne@vid.gov.lv)